**25. juli 2022.**

**Til:**

**Bestyrelsen i Nej til motorvej på Røsnæs**

**Forslag om vedtægtsændringer i § 8 (bestyrelsen).**

**NB!**  § 8 er i sin helhed medbragt som bilag 1 - ekstrakt af vedtægter.

**Følgende to afsnit i § 8 ønskes ændret:**

Snarest efter generalforsamlingen konstituerer bestyrelsen sig selv med en formand. Den generalforsamlingsvalgte kasserer behøver ikke være medlem af bestyrelsen. Bestyrelsen fastsætter i øvrigt selv sin forretningsorden.

Foreningen tegnes af formanden i forening med 1 medlem af bestyrelsen. Bestyrelsen fører protokol over sine møder og beslutninger, samt referat af generalforsamlingen. Dette skal være tilgængeligt for foreningens medlemmer.

**Ændringsforslag.**

*Snarest efter generalforsamlingen konstituerer bestyrelsen sig selv med en formand. Bestyrelsen fastsætter i øvrigt selv sin forretningsorden.*

*Foreningen tegnes af formanden. Bestyrelsen bemyndiger herefter kasserer til at disponere over den daglige drift i økonomiske anliggender, samt disponere over foreningens midler via elektroniske selvbetjeningsløsninger, herunder netbank, mobilbank og betalingskort.*

*Bestyrelsen fører protokol over sine møder og beslutninger, samt referat af generalforsamlingen. Dette skal være tilgængeligt for foreningens medlemmer.*

**B. Begrundelse for ændringsforslag:**

Den omtalte ordlyd har givet problemer m.h.t. etablering af betalingskort. Endvidere har foreningens bankforbindelse påpeget, at der bør ske vedtægtsændringer så formulering er i tråd med regler i sammenlignelige foreninger.

Bjarne Rye Nielsen

Kasserer.

**§ 8 Ekstrakt af vedtægter for foreningen Nej til motorvej på Røsnæs**styrelse

Foreningen ledes af en på generalforsamlingen valgt bestyrelse. Der vælges 7 bestyrelsesmedlemmer og mindst 2 suppleanter. På den ordinære generalforsamling vælges i lige år 4 bestyrelsesmedlemmer og i ulige år 3 medlemmer.

Bestyrelsesmedlemmer vælges for en periode på 2 år. Suppleanter vælges for 1 år ad gangen. Genvalg kan finde sted.

Både bestyrelsesmedlemmer og suppleanter skal være fuldgyldige medlemmer af foreningen. Bestyrelsen skal bestå af både fastboende og sommerhusejere.

Foreningen forventer, at bestyrelsen baserer indsatsen på medlemmernes aktive medvirken i arbejdsgrupper/udvalg.

Snarest efter generalforsamlingen konstituerer bestyrelsen sig selv med en formand. Den generalforsamlingsvalgte kasserer behøver ikke være medlem af bestyrelsen. Bestyrelsen fastsætter i øvrigt selv sin forretningsorden.

Foreningen tegnes af formanden i forening med 1 medlem af bestyrelsen. Bestyrelsen fører protokol over sine møder og beslutninger, samt referat af generalforsamlingen. Dette skal være tilgængeligt for foreningens medlemmer.

Bestyrelsen er beslutningsdygtig, når mindst 4 af dens medlemmer er til stede. I tilfælde af stemmelighed er formandens stemme afgørende.

Formanden alene eller 2 bestyrelsesmedlemmer kan indkalde til bestyrelsesmøde.

Ved udtrædelse blandt bestyrelsens medlemmer indtræder suppleanter i den orden, de er valgt (efter antal stemmer). Suppleanter deltager i bestyrelsesmøderne med taleret.

Foreningen hæfter alene med sin formue, således at intet medlem, herunder bestyrelsens medlemmer, hæfter personligt for foreningens økonomiske forpligtelser.